/  '  /  /  ll\\> 


Nr.   5 


MAJ  1950 


99.  Arg. 


SKANDINAVIENS    STJERNE 

ORGAN  FOR 
JESU  KRISTI  KIRKE  AF  SIDSTE  DAGES  HELLIGE 

Nr.  5  MAJ  1950  99.  årg. 

SKANDINAVIENS  STJERNE  udkommer  den  1.  liver  måned,  og  abon- 
nementsprisen (incl.  porto)  er  7  kr.  i  Danmark  014  \Vz  dollar  i  U.  S.  A. 
Betaling  kan  ske  gennem  postgiro  33338  til 

Den   danske  missions   hovedkontor,    Priorvej    12,   København. 

Erastus  M.  Andersen,      Edward   H.   Sørensen,  Inger  Pedersen, 

forretningsbest.  missionspræsident,  assist.   redaktør, 

ansvarshavende   red. 


INDHOLDSFORTEGNELSE: 

Til  moder 72 

Fra  missionens  præsidentskab 73 

Kirkens  missionsmarker  —  og-  kirkenis  missionærer  ....  74 
Velsignet  være  de,  som  ipå  eksemplarisk  måde  efterlever 

deres  tro 82 

Kredslærernes  budskab:    Oprettelsen  af  det  aronske  præ- 
stedømme i  de  sidste  dage 83 

Hvad  er  Jesu  Kristi  forsoning? 85 

Kirken  ude  omkring 86 

Fra  jubilæumskomiteen 87 

Fra  missionsmarken 88 


TIL  MODER 

Det  er  Moders  dag  i  dag, 
og  i  dag  (du  moder  ærer. 
Husk  dog  på,  at  hver  en  dag 
du  en  skyld  i  hjertet  bærer, 
Skødet  på  din  tro,  dit  liv, 
ejes  stadig  af  din  moder, 
derfor  lyder  budet:    »Giv 
tilbage  alt,  du  skylder.« 

Arbejde  i  Kirken  er  det  middel,  hvorved  vi  kan  ud- 
arbejde vor  frelse  her  på  jorden.  Det  er  gennem 
arbejdet,  vi  vokser  åndelig  set,  idet  vi  hjælper  med 
til  at  opbygge  Gud's  rige  og  gør  os  selv  kvalificeret 
til  de  velsignelser,  som  Herren  har  beredt  til  dem, 
som  trofast  tjener  Ham. 

Uvirksomhed  leder  os  bort  fra  disse  frelsende 
principper  og  chancer,  og  det  har  en  tilbøjelighed  til 
at  formindske  vor  tro  og  vor  interesse  for  Kirken. 
Der  er  mange  forskellige  årsager  til  uvirksomhed. 
En  af  dem  skulle  vi  vise  særlig  opmærksomhed. 

Det  er  med  hensyn  til  at  være  venlig  mod  vore 
søskende  i  Kirken  og  ligeledes  vore  venner,  som  kom- 
mer til  vore  forskellige  møder. 

Undertiden  er  det  »Velkommen«,  som  lyder  ved 
døren,  hvadenten  det  er  til  et  af  grenens  medlem- 
mer eller  til  en  fuldkommen  fremmed,  en  meget 
bedre  prædiken  end  den,  som  gives  fra  talerstolen. 
De  behøver  ikke  at  være  medlem  af  grensforstan- 
derskabet  eller  af  en  eller  anden  hjælpeorganisations 
præsidentskab  for  at  hilse  paa  de  mennesker,  som 
kommer  til  møderne  i  vor  Kirke.  Det  er  et  ansvar, 
som  påhviler  alle  og  enhver. 

Det  skulle  være  en  af  vore  gode  vaner  at  byde 
folk  velkommen  til  vore  møder.  Lad  os  faa  dem  til 
at  føle  sig  glade  for,  at  de  er  der,  og  lad  os  give  dem 
et  ønske  om  at  komme  igen. 

Venlighed  skulle  være  et  af  de  største  karakter- 
træk hos  de  sidste-dages  hellige,  og  en  af  de  bedste 
måder  at  give  udtryk  for  dette  er  ved  at  byde  vore 
søskende  og  venner  velkommen  til  vore  møder 
hver  uge. 

Edivard  H.  Sørensen, 

missionsipræsident. 

Kirkens  missionsmarker 

—  <>%  klcUths  tnissiwtcecec 

af  præsident  David  O.  McK  a  y, 
Det  første  præsidentskab. 


Præsident  McKay  holdt  denne  tale  sønden/  mør  g  en 
ved  Kirkens  120.  halvårlige  generalkonference  den  2. 
oktober,  1949  i  det  historiske  Tabernakel. 

Tabernaklet  var  fyldt  til  sidste  plads  ligesom  også 
det  nærliggende  Assembly  Hall  var  fyldt  til  trængsel: 
her  kunne  tilhørerne  følge  konferencens  møder  i  fjern- 
syn. Uden  for  stod  atter  tusinder  af  mennesker,  lytten- 
de til  Kirkens  forskellige  generalautoriteter. 

Præsident  David  0.  McKay  er  2.  rådgiver  i  Det  før- 
ste præsidentskab  og  har  været  en  af  Kirkens  general- 
autoriteter siden  1906.  da  han,  kun  33  år  gammel  blev 
ordineret  til  apostel. 


Det  er  altid  mere  eller  mindre  en  ildprøve  for  mig  at 
stå  foran  en  forsamling,  og  i  særdeleshed  en  forsamling 
i  dette  historiske  Tabernakel.  Jeg  har  i  årevis  håbet,  at 
jeg  ville  vokse  fra  denne  følelse,  men  jeg  tænker,  stude- 
rer og  beder  stadig  på  forhånd;  jeg  ryster,  mens  jeg  står 
foran  Dem  med  en  følelse  af,  at  jeg  ikke  er  den  opgave 
helt  voksen  at  give  et  betimeligt  budskab,  som  det  burde 
gives;  og  når  så  jeg  er  færdig,  bebrejder  jeg  mig  selv, 
fordi  jeg  ikke  har  røgtet  opgaven,  soin  jeg  skulle  have 
gjort.  Jeg  formoder,  at  I  brødre  alle  har  følt  det  samme: 
derfor  beder  jeg  om  jeres  forståelse,  jeres  hjælp  i  denne 
morgenstund.  Jeg  beder  i  særdeleshed  om  Helligåndens 
vejledning. 

Frelseren  sagde  til  sine  apostle: 

Gå  derfor  hen  og  gør  alle  folkeslagene  til  mine  disciple, 
idet  I  døber  dem  i  Faderens  og  Sønnens  og  Helligåndens 
navn,  og  idet  I  lærer  dem  at  holde  alt  det,  som  jeg  har  befa- 
let jer.  Og  se,  jeg  er  med  jer  alle  dage  indtil  verdens  ende. 
(Matt.  28: 19—20.) 

Så  godt  som  hvert  medlem  af  Kirken  forstår,  at  der  er 
to    store    fejstlige  afdelinger  indenfor   Jesu   Kristi   kirke: 
den  ene  bestående    af    de   organiserede    stave    og   wards 
(grene);   den  anden  af  lnissionærarbejdet. 

Det  er  om  denne  anden  afdeling  jeg  gerne  ville  sige 
noget  i  denne  morgenstund. 

Jeg  tror,  at  mange  af  os  ikke  fuldt  ud  fatter  værdien 
af  og  de  mægtige  muligheder  i  denne  afdeling  af  Kirken's 
virksomhed. 

1  —  Som  eksempel  på  frivillig  tjeneste  for  Mesterens 
sag  er  den  uovertruffen. 

2  —  Som  en  spore  til  ren  livsførelse  blandt  ungdom- 
men, som  en  bidragende  faktor  til  karakterdannelse  kan 
dens  indflydelse  ikke  måles. 

3  —  Dens  pædagogiske  og  stimulerende  indflydelse  på 
samfundet  i  det  hele  taget  er  tydelig. 

4  —  Den  er  ikke  nogen  ubetydelig  faktor  ved  at  yde 
bidrag  til  en  bedre  forståelse  mellem  nationerne  og  ved 
oprettelsen  af  internationalt  venskab. 

5  —  Det  er  den  Almægtiges  hensigt  at  frelse  mennesket 
og  ikke  blot  at  gøre  det  til    en    brik    i    statsmaskineriet. 

Han  sagde: 

Ihukom  at  sjæle  er  af  stort  værd  for  Guds  åsyn. 

Og  om  så  skulle  ske,  at  I  måtte  arbejde  alle  jeres  dage  med 
at  råbe  omvendelse  til  dette  folk  og  kun  bragte  een  sjæl  til 
mig,  hvor  stor  skal  da  ikke  jeres  glæde  være  med  ham  i  min 
Faders  rige! 

Og  dersom  nu  jeres  glæde  vil  blive  stor  med  een  sjæl,  som 
I  har  bragt  til  mig  i  min  Faders  rige,  hvor  stor  vil  , da  ikke 
jeres  glæde  blive,  dersom  I  bringer  mange  sjæle  til  mig! 
(Pagtens  bog  18:10,  15—16.) 

Missionærerne  arbejder  i  allerhøjeste  grad  i  harmoni 
med  fuldbyrdelsen  af  denne  evige  plan! 

Dens  betydning  og  vigtighed,  dens  storhed  kan  man  få 
et  glimt  af,  når  jeg  fortæller  Dem,  at  det  samlede  antal 
missionærer,  som  er  blevet  udsendt  af  det  første  præsi- 
dentskab sidste  tirsdag  nåede  5001.  Næste  tirsdag,  når  det 
næste  officielle  møde  afholdes,  vil  der  utvivlsomt  være 
50 — 60  mere,  som  biskopperne  og  stavspræsidentskaberne 
har  anbefalet. 

Foruden  disse  er  der  på  det  nærmeste,  jeg  kunne  ikke 
finde  det  nøjagtige  tal,  "mellem  1200  og  1500  flere  missio- 
nærer, udpeget  af  missionspræsidenter,  hvoraf  mange 
giver  hele  deres  tid  til  at  prædike  evangeliet  i  missionerne, 

og  andre,  der  arbejder  en  del  af  tiden;  alt  i  alt  er  der  om- 
kring 6500  missionærer  i  verden  i  dag. 

I  dette  antal  er  ikke  medregnet  de  2900  missionærer, 
som  arbejder  i  de  forskellige  stave  i  Zion.  Disse  medreg- 
net er  der  ca.  10.000  missionærer. 

Hvis  vi  omregner  missionærernes  arbejde  i  penge  og 
kun  anvender  denne  omregning  på  de  alf  Det  første  præsi- 
dentskab officielt  udnævnte  missionærer,  betyder  det  dog, 
at  missionærer  og  deres  forældre  eller  pårørende  i  stave 
og  wards  for  øjeblikket  bruger  275.000  dollars  kontant 
hver  måned  eller  3.300.000  dollars  hvert  år. 

Deres  udgifter  vil  gennemsnitligt  beløbe  sig  til  55  dol- 
lars om  måneden  indbefattende  rejseomkostningerne  fra 
hjemmet  til  deres  arbejdsmark.  Den  seneste  rapport  er  en 
lille  smule  under  55  dollars. 

Det  skriftsted,  som  jeg.  netop  har  citeret:  »Gå  derfor 
hen  og  gør  alle  folkeslagene  til  mine  disciple«  er  i  vir- 
keligheden det  missionærpålæg,  som  den  opstandne  Kri- 
stus  gav  sine  apostle.     Han   siger  noget  i   denne   retning: 

»Betragt  dette  arbejde  som  ufuldendt,  indtil  alle  nationer 
har  antaget  evangeliet  og  har  ladet  sig  lirerne  som  mine 
disciple.« 

Denne  befaling  blev  ikke  givet  til  mennesker  i  flæng: 
thi  selv  de  tolv,  hvem  Han  overdroig  dette  hverv,  gav  Han 
senere  en  formel  udnævnelse  og  velsignelse,  idet  Han 
sagde: 

....  Ligesom  Faderen  har  udsendt  mig,  således  'sender  jeg 
også  jer. 

Og  da  Han  havde  sagt  det,  åndede  Han  på  dem  og  siger  til 
dem:    Modtag  Helligånden!    (Joh.  20:  21.22.) 

Med  samme  direkte  opgave  fra  den  opstandne  Herre, 
som  sammen  med  Faderen  viste  sig  personligt  i  begyn- 
delsen af  det  nittende  århundrede,  forkyndes  evangeliet 
af  Jesu  Kristi  kirke  af  sidste-dages  hellige  for  »alle  folke- 
slag og  stammer  og  tungemål  og  folk«  så  hurtigt,  som 
midler  og  personale  kan  gøre  det. 

Skønt  Kirken  er  ung  af  år  og  forholdsvis  lille  i  med- 
lemstal, findes  der  dog  i  dag,  indbefattende  missionen  på 
tempelpladsen  i  Salt  Lake  City,  46  organiserede  missioner 
i  Europa,  De  forenede  Stater,  Kanada,  Mexico,  Sydame- 
rika, øerne  i  Stillehavet,  Japan  og  Kina. 
76 

Herren  har  talet  påny! 


I  disse  missioner  finder  der  147  grene;  dersom  vi  ind- 
befatter uafhængige  søndagsskoler  er  der  1780.  Deri  er 
naturligvis  ikke  medregnet  wards  og  grene  i  organiserede 
stave. 

De  46  mænd,  der  præsiderer  over  disse  missioner,  væl- 
ges i  almindelighed  blandt  Kirken's  menige  rækker.  Det 
er  forretningsfolk,  entreprenører,  landmænd,  professorer, 
sagførere,  læger,  tandlæger  og  folk  af  andre  erhverv.  Når 
kaldet  kommer  til  disse  mennesker,  undskylder  de  sig 
sjældent,  om  nogensinde,  ligegyldigt  hvordan  deres  for- 
hold er,  men  ligesom  Samuel  fordum  svarer  de:  »Tal, 
Herre,  din  tjener  hører!«,  selv  om  det  at  modtage  et 
sådant  kald  betyder  et  økonomisk  offer  og  undertiden 
tab  af  mulighed  for  forfremmelser  i  det  politiske  liv. 

Som  regel  er  missionærerne  unge  mænd  og  kvinder, 
varierende  i  aldre  fra  20  til  30  år  umed  et  islæt  blandt  dem 
af  mere  erfarne  mænd  og  kvinder. 

Det  er  passende  her  at  sige,  at  det  direkte  ansvar  ved 
at  forkynde  evangeliet  hviler  på  Kirken's  præstedømme  — 
ikke  på  kvinderne,  selv  om  de  sidstnawntes  effektivitet  i 
husmoder,  i  primaryorganisationer  og  søndagsskoler  og 
andre  faser  af  missionærarbejde  er  af  højeste  klasse,  og 
deres  villighed  og  iver  til  at  arbejde  ikke  overgås  af  de 
unge  mænd. 

Hvem  er  disse  unge  mennesker,  som  er  udvalgt  til  at 
repræsentere  Kirken?  De  kommer,  ligesom  deres  mis- 
sionspræsidenter,  fra  Kirken's  menige  rækker.  Det  er 
landmænd,  håndværkere,  fabriksarbejdere,  bankassisten- 
ter, kontorister  og  andre  fag  og  professioner.  Nogle,  som 
er  gift,  forlader  deres  hustruer  og  børn,  som  hjælper  dem 
med  at  holde  dem  ude  på  mission.  De  glæder  sig  alle  til 
den  tid,  da  de  efter  deres  hjemkomst  kan  skabe  lykkelige 
hjem  sammen  med  sympatiske  og  kærlige  livsledsagere. 

Som  jeg  allerede  har  nævnt,  betaler  hver  enkelt  sit  op- 
hold i  missionsmarken,  i  de  fleste  tilfælde  naturligvis  med 
forældrenes  hjælp.  Sand  kristendom  er  kærlighed  i  hand- 
ling. Der  findes  ikke  nogen  bedre  måde  at  vise  sin  kær- 
lighed til  Gud  end  ved  at  give  sine  medmennesker  usel- 
visk kærlighed.    Dette   er  selve  ånden  i  missionsarbejdet. 

Disse  mennesker  drager  ud  i  verden  i  kærlighedens  and 
og  beder  ikke  om  nogel  af  nogen  nation,  hvortil  de  sendes, 
ingen  tiljublen  af  deres  person,  ingen  økonomisk  fordel. 
For  to- tre  år  siden  var  mange  af  disse  missionærer  netop 
kommet  ud  af  hæren.  Ikke  så  få  havde  sparet  deres  sol- 
daterpenge op  til  at  betale  deres  udgifter  i  missionsmar- 
ken,  dersom  og  når  de  skulle  blive  kaldt. 

I  dette  forhold  ser  vi  i  et  glimt  missionærsystemets 
nyttige  indflydelse  på  ungdommen.  Hver  diakon,  lærer  og 
præst,  hver  ældste  i  Kirken  forstår,  at  han  —  for  at  blive 
værdig  til  at  blive  repræsentant  for  Kristi  kirke  —  må 
være  mådeholden  i  sine  vaner  og  moralsk  ren.  Han  be- 
læres om,  at  der  ikke  findes  nogen  dobbeltstandard  for 
kyskhed,  at  hver  ung  mand  og  hver  ung  kvinde  må  holde 
sig  fri  for  seksuel  urenhed. 

Jeg  læste  engang  et  af  de  mest  gribende  breve  fra  en 
mor  til  en  søn,  som  jeg  tror  nogensinde  er  blevet  skrevet. 
Det  indeholdt  foruden  underskriften  kun  disse  få  ord: 
»Quinn,  hold  dig  ren«  og  var  undersikre vet,  »Kærligst, mor.« 

Unge  mænd  i  tjenesten,  som  så  hen  til  den  dag,  da  de 
kunne  drage  ud  som  missionærer,  sparede  deres  penge 
til  dette  formål  og  havde  højere  idealer  end  deres  »kam- 
merater«, som  undertiden  ødselt  brugt  deres  løn  på  værts- 
huse, i  spillebuler  og  bordeller. 

I  mere  end  eet  tilfælde  sendte  unge  soldater  deres  løn 
hjem  til  deres  forældre,  for  at  de  kunne  sætte  pengene 
ind  i  banken  til  bestridelse  af  deres  missionærudgifter 
efter  krigen.  Og  vi  kender  to-tre  tilfælde,  hvor  vedkom- 
mende tilføjede  omtrent  disse  ord:  »Hvis  jeg  ikke  kom- 
mer hjem,  brug  da  pengene  til  at  betale  en  eller  anden 
ung  mands  mission  med.« 

Disse  unge  mænd  instrueres  om,  at  de  rejser  ud  som 
Kirken's  repræsentanter,  og  at  en  repræsentant  for  en 
hvilken  som  helst  organisation,  det  være  sig  en  økono- 
misk eller  religiøs  organisation,  i  det  mindste  må  besid- 
de een  fremragende  egenskab,  og  det  er:  pålidelighed  og 
troværdighed.  Han  havde  ret,  som  sagde:  »At  være  be- 
troet er  en  større  kompliment  end  at  være  elsket.«  Og 
hvem  repræsenterer  nu   disse  missionærer?    For   det   før- 

ste  repræsentere  de  deres  forældre  og  er  betroet  den  op- 
gave at  bevare  deres  gode  navn  uplettet.  For  det  andet 
repræsenterer  de  Kirken,  specielt  det  ward,  hvori  de  bor. 
Og  for  det  tredie  repræsenterer  de  den  Herre  Jesus  Kri- 
stus, hvis  tjenere  de  er. 

Disse  ambassadører,  for  det  er  de  i  virkeligheden,  re- 
præsenterer disse  tre  grupper  og  påtager  sig  i  denne  re- 
præsentation det  største  ansvar  i  deres  liv. 

Hvad  er  nu  det  iøjnefaldende  og  fremtrædende  bud- 
skab, som  de  har  at  give  de  kristne  så  vel  som  de  ikke- 
kristne  lande?  Der  må  ganske  afgjort  være  noget  udpræ- 
get og  ejendommeligt,  som  retfærdiggør  deres  tilstedevæ- 
relse i  alle  dele  af  verden. 

For  det  første,  og  vi  har  hørt  det  gentaget  adskillige 
gange  i  denne  konference,  er  deres  budskab,  at  Jesus 
Kristus  er  Guds  Søn,  menneskehedens  Frelser  og  Forløser. 
For  disse  missionærer  »er  Jesu  ikke  en  legendarisk  skik- 
kelse i  historien«  for  at  omskrive  et  spørgsmål  som  Hall 
Caine  stillede  den  kristne  verden. 

.  .  .  .Han  er  ikke  blot  en  helgen,  som  findes  malet  på  kirke- 
vinduernes  mosaikruder,  en  slags  hellig  fé,  som  man  ikke 
kan  nærme  sig,  og  som  knap  nok  kan  nævnes  ved  navn. 
Men  Han  er  stadig,  hvad  Han  var  i  kødet,  en  virkelighed,  en 
mand  med  omtrent  samme  følelser,  som  vi  selv  har,  en  vej- 
leder, en  rådgiver,  en  trøster,  en  høj  røst,  der  minder  os  om 
at  leve  ædelt,  at  dø  tappert  og  holde  modet  oppe  til  det  sidste. 

Disse  missionærer  erklærer  ligesom  Peter  fordum: 

.  .  .  .der  er  ikke  tinder  himlen  givet  mennesker  noget  andet 
navn,  hvorved  vi  kan  frelses.    ( Ap.  Ger.  4: 12.) 

Det  andet  særprægede  budskab  er  dette:  Hver  eneste 
missionær  skulle  klart  forstå  og  således  forkynde  i  ord, 
der  ikke  er  til  at  tage  fejl  af,  denne  Kirkes  forhold  til 
andre  kristne  organisationer  —  at  den  hverken  er  en 
udvækst  på  eller  en  afdeling  af  nogen  som  helst  af  dem. 
Det  er  sandt  nok,  at  Kirken  i  almindelighed  sættes  i  klasse 
med  protestanterne;  men  protestantismen  begyndte  med 
de  store  reformatorer  —  Martin  Luther,  Philip  Melanch- 
ton,  Ulrick  Zwingli,  John  Knox  og  andre.  Disse  store  re- 
formatorer fordømte  i  stærke  udtryk  fordærvede  frem- 
gangsmåder i  Romerkirken,  i  særdeleshed  salg  af  aflads- 

breve,  hvorved  overtrædere  kunne  opnå  syndsforladelse 
gennem  pengebidrag,  en  praksis,  der  blev  anvendt  under 
et  eller  andet  påskud,  indtil  det  hele  blev  et  hensigts- 
mæssigt og  økonomisk  middel  til  al  forøge  de  pavelige 
indtægter. 

Denne  afladshandel  blev  endog  udstrakt  til  sjæle  i 
skærsilden. 

De  store  (mænd,  som  jeg  netop  har  omtalt,  gjorde  oprør 
mod  dette  onde  og  andre  lignende  onder  og  stiftede  kir- 
ker i  protest  herimod. 

I  1529  udstedte  den  anden  landdag  i  Spiers  en  resolution 

.  .  .  .der  forhastede  yderligere  religiøse  reformer  i  de  lu- 
therske stater,  medens  de  forbød  bekendelse  af  de  swinglian- 
ske  og  gendøbernes  former  af  den  reformerede  tro;  den  lu- 
therske minoritet  protesterede,  og  denne  protest  var  under- 
skrevet af  fjorten  byer  så  vel  som  af  kurfyrsten  af  Sachsen, 
landsgreven  af  Hessen  og  fire  andre  provinser.  Heraf  kom- 
mer navnet  protestant  som  betegnelse  for  det  evangeliske 
parti. 

Protestantismen  udbredtes  under  mange  forskellige 
navne  over  Europa  og  senere  blandt  de  amerikanske 
kolonier,  og  frihed  til  at  dyrke  Gud,  som  man  oprigtigt 
ønskede,  blev  mere  og  mere  individets  foreskrevne  ret. 
men  i  hjertet  på  mangen  en  sand  troende  på  Jesus  af 
Nazareth  var  der  tilbage  en  blivende  tro,  en  følelse  af,  at 
myndigheden  til  at  repræsentere  Ham  var  blevet  taget  bor+ 
fra  jorden,  og  at  der  ikke 

.  .  .  .kan  ske  nogen  bedring  mod  dette  frafald,  førend  Kri- 
stus udsender  nye  apostle  for  at  stifte  menigheder  påny. 

Dette  er  i  virkeligheden,  hvad  Herren  fortalte  Joseph 
Smith,  da  denne  som  14-årig  dreng  spurgte,  hvilken  af  alle 
sekterne  var  den  rette,  og  hvilken  han  skulle  slutte  sig 
til.  Det  blev  sagt  til  Joseph,  at  han  ikke  skulle  slutte  sig 
til  nogen  af  dem,  thi  som  det  allerede  er  blevet  citeret 

•»de  drager  nær  til  mig  med  læberne,  men  deres  hjerter  er 
langt  fra  mig.  De  lærer  sådanne  lærdomme,  som  er  men- 
neskebud og  har  gudfrygtighedens  skin,  men  fornægter  dens 
kraft.«   (Den  kostelige  perle,  Joseph  Smith  2:  19.) 

Nogle  få  år  senere,  for  at  være  helt  nøjagtig  den  6.  april, 
1830,  modtog  Joseph  Smith  ved  profetiens  og  åbenbarin- 
gens ånd  instrukser  af  Frelseren  »om  at  organisere  Hans 
kirke  endnu  engang  her  på  jorden.« 

80 

Vær  med  til  festlighederne  i  København  14. — 18.  juni! 


På  denne  måde  oprettedes  ved  direkte  åbenbaring  og 
guddommelig  myndighed  fra  den  evige  Fader  og  Jesus 
Kristus,  som  grundlagde  Kirken  i  tidernes  midte,  de  sidste 
dages  kirke,  der  er  stiftet  som  en  forløber,  om  De  vil,  for 
Guds  riges  oprettelse  her  på  jorden.  Lad  os  citere  præsi- 
dent John  Taylors  ord: 

Medmindre  Faderen  havde  en  kirke  og  et  folk,  som  havde 
underkastet  sig  hans  lov  og  var  villige  til  at  føje  sig  efter 
den  og  med  en  organisation  af  et  sådant  folk,  samlet  ind  fra 
alle  jordens  nationer  under  ledelse  af  en  mand,  som  er  inspi- 
reret af  Gud,  Jehovas  talerør  til  sit  folk,  jeg  siger,  at  med  en 
sådan  organisation  er  der  mulighed  for,  at  Gud  Herren  kan 
blive  åbenbaret.  Der  er  en  mulighed  for,  at  livets  lov  kan 
åbenbares,  en  mulighed  for  Gud  til  at  ind  fore  himlens  prin- 
cipper på  jorden,  og  for  at  Guds  vilje  kan  ske  på  jorden,  som 
den  ser  i  himlen.  (Journal  of  Discourse  18: 140,  10.  okt. 
1875.) 

Med  disse  to  store  fundamentale  sandheder  som  selve 
det  væsentlige  i  deres  budskab,  nemlig  (I)  guddommelig- 
heden af  verdens  Frelsers,  vor  Herre  Jesu  Kristi  mission 
og  (2)  gengivelsen  af  Hans  evangelium  i  denne  tid  og  slægt, 
opfylder  missionærerne  efter  bedste  evne  det  dem  givne 
pålæg  om  at  prædike  evangeliet  til  hver  skabning  og  døbe 
dem  i  Faderens,  Sønnens  og  den  Helligånds  navn  og  lære 
dem  at  holde  alt,  hvad  Herren  har  befalet. 

Dette  er  då,  brødre,  en  verdensomfattende  kirke,  orga- 
niseret som  en  forberedelse  til  Guds  riges  oprettelse  her 
på  jorden,  ved  hjælp  af  hvilken 

.  .  .  .Gud  Herren  kan  åbenbares  og  mulighed  for  livets  love 
at  blive  gjort  kendt. 

Disse  tusinder  af  missionærer  og  mænd,  som  overalt 
besidder  præstedømmet,  er  den  gode  viljes  ambassadører, 
og  deres  endemål  er  at  forandre  menneskers  hjerter  over- 
alt fra  selviskhed  og  begærlighed  til  tolerance,  medfølelse 
og  broderskab. 

Må  hver  eneste  missionærs  hjerte  blive  inspireret  af 
Herren,  hvis  bemyndigede  tjener  han  er,  så  at  egenkær- 
lighed og  vold,  der  har  så  megen  magt  i  verden,  vil  blive 
erstattet  af  loyal  tjeneste,  sandhed  og  broderskab!  Jeg 
beder  derom  i  Jesu  Kristi  navn.    Amen. 

i  København! 


Velsignet  være  åey 
som  på  eksempla- 
risk måde  efterlever 
deres  tro! 


Tale  holdt  af  ældste  ERASTUS  SNOW  ved  Kirkens 
generalkonference  den  7.  april,  1882. 


Vor  mission  er  ikke  em  mission  med  strid  og  ufred,  men  den  er  en 
mission  om  fred  på  jord  og  kærlighed  mod  næsten;  en  mission,  som 
vil  bringe  de  af  menneskenes  børn,  som  vil  modtage  dens  budskab, 
liv  og  frelse;  en  mission,  som  vil  kundgøre  alt,  hvad  Gud  har  åben- 
baret til  igavn  for  sine  hørms  lykke,  fremgang  og  ophøjelse,  både  i 
denne    verden  og   i  den  næste. 

Og  det.  som  Gud  har  åbenbaret  for  os,  og  som  vi  kalder  religion, 
er  ikke  blot  teoretisk  men  i  høj  grad  praktisk.  Det  kunne  ikke  være 
anderledes   og  så  samtidig   være    livets   og  frelsens    evangelium. 

En  religion,  som  er  strengt  teoretisk,  som  i  højere  grad  er  et 
spørgsimål  om  en  tro,  som  ikke  frembringer  nogen  ægte  gerninger 
eller  frugter,  er  en  død  religion.  Der  er  mange  døde  former  for 
religion  i  verden,  og  som  en  selvfølge  heraf  er  de  uden  kraft  eller 
virkning. 

Men  Gud's  Søn's  evangelium,  som  i  vor  tid  er  blevet  gengivet  til 
jorden,  og  som  Hans  folk  har  sluttet  sig  til,  er  en  levende  fro,  som 
i  sine  tilhænger  frmbringer  ægte  frugter  som  kærlighed,  fred, 
glæde  og  gode  gerninger. 

Men  det  bedrøver  mig  at  skulle  sige,  at  nogle  får  tredive,  nogle 
tredis  og  nogde  hundrede  fold  i  forhold  til,  hvor  god  jord  det  falder 
i,  oig  af  vi  ikke  allesammen  er  eksempler  på  den  levende  tro  i  så  høj 
en  grad,  som  Gud  forlanger  af  os.  På  dette  område  er  det  på  samme 
måde  med  os,  som  det  var  med  dem,  som  gik  forud  for  os;  nogle  af 
frøene  er  faldet  ved  siden  af  vejen  og  har  kun  skabt  en  Hille  virk- 
ning hos  dem,  som  moditog  dem;  nogle  er  faldet  på  klippegrund,  og 
som  i  gamle  dage  er  de  glade  for  dem  et  kort  stykke  tid,  men  ak! 
når  der  opstår  prøvelser  og  forfølgelser,  er  die  ikke  plantet  dybt  nok, 
og  de  rykkes  let  op.  Andre  igen  er  faldet  blandt  torne,  og  verdens 
sorger  og  rigdommens  bedrageri  kvæler  ordet,  så  det  ikte  kommer  til 
at  bære  frugt. 

Velsignede  er  de,  som  åbner  deres  hjerter  og  derved  bereder  sig 
selv  ved  passende  eftertanke,  overvejelse,  ydmyghed  og  bøn,  og  som 
på  denne  måde  lader  det  gode  få  magt  over  det  onde,  således  at  frøet, 
som  een  gang  blev  sået,  vil  slå  dybe  rødder  og  vokse  op  og  bære 
værdifulde  frugter:    deres  sinds  styrke  og  udvikling. 

Kredslærernes  budskab: 

Oprettelsen  af  det  åronske 
præstedømme  i  de  sidste  dage 

Den  15.  maj,  1829  gik  Joseph  Smith  og  Oliver  Cowdery 
ud  i  skoven  for  at  adspørge  Herren  angående  dåtb  til  syn- 
dernes forladelse. 

Vi  læser,  at  medens  de  bad  og  påkaldte  Herren  (hvor 
mange  af  os  påkalder  forresten  Herren?),  nedsteg  Johan- 
nes Døberen  i  en  klar  sky  og  lagde  sine  hænder  på  dem, 
idet  han  sagde:  »I  Messia  navn  meddeler  jeg  eder,  mine 
medtjenere,  det  åronske  præstedømme,  som  indehaver 
nøglerne  til  engles  betjening  og  til  omvendelsens  evange- 
lium og  til  dåb  ved  neddyppelse  til  syndernes  forladelse.« 
Hvis  vi  med  omhu  og  eftertanke  vil  studere  disse  ting,  vil 
det  give  os  et  større  vidnesbyrd,  tænk  engang  over,  at 
Joseph  Smith  kom  og  fortalte,  at  han  nu  havde  fået  det 
mindre  præstedømme,  som  gav  ret  til  at  handle  i  alle  ting 
af  timelig  art!  En  bedrager  ville  uden  tvivl  have  sagt,  at 
Gud  nu  ihavde  givet  ham  al  magt  og  ret  til  at  forvalte  Kir- 
ken's  ordinancer  på  jorden;  men  vi  læser,  at  Joseph  Smith, 
Gud's  profet  til  at  oprette  Kirken  på  jorden  i  disse  dage, 
afventede  Herren's  time  for,  hvornår  han  skulle  modtage 
det  højere  præstedømme.  Hvad  nu  med  hensyn  til  dåben? 
man  får  jo  ikke  præstedømmet,  før  man  er  døbt.  Men  i 
dette  tilfælde  var  Joseph  Smith  og  Oliver  Cowdery  nødt 
til  at  modtage  det  åronske  præstedømme  for  at  have  myn- 
dighed til  at  kunne  døbe  hinanden.  Vi  kan  læse  i  »Joseph 
Smith's  levnedsløb«,  side  16  og  17,  hvor  der  blandt  andet 
står:  »Dette  sendebud,  som  således  besøgte  dem.  sagde,  at 
hans  navn  var  Johannes,  den  samme,  som  i  Det  nye  testa- 
mente kaldes  Johannes  den  Døber.  Han  havde  nøglerne  til 
det  åronske  præstedømme  og  handlede  under  bestyrelse  af 
Peter,  Jakob  og  Johannes,  der  holdt  det  melkisedekske 
præstedømmes  nøgler,  og  dette  præstedømme,  sagde  han, 
skulle  om  en  tid  blive  dem  pålagt. 

Samme  dag  gik  de  og  blev  døbt.  Joseph  døbte  forst 
Oliver  Cowdery,  hvorpå  Oliver  døbte  ham.    Derefter  lagde 

Joseplh  sine  hænder  på  Olivers  hoved  og  ordinerede  ham 
til  det  åronske  præstedømme,  og  Cowdery  lagde  derpå  sine 
hænder  på  Joseph  s  hoved  og  ordinerede  ham  til  det  sam- 
me præstedømme,  thi  således  havde  sendebudet  befalet 
dem  at  gøre.  Så  snart  de  var  døtbte,  faldt  den  helligand 
på  dem,  og  de  profeterede  om  mange  ting  som  snart  skulle 
ske.«  -  -  Hvorfor  havde  sendebudet  befalet  dem  at  gøre 
sådan?    var  det,  fordi  Gud's  hus  er  et  ordens  hus? 

Hvad  er  det  åronske  præstedømme?  Pagtens  bog,  kap. 
107  fra  vers  13  vil  give  svar  på  dette  spørgsmål,  og  ligele- 
des »Trosartiklerne«  af  James  E.  Talmage,  side  170 — 185. 
Denne  bog  vil  på  side  191  give  os  noget  interessant  angåen- 
de en  eventuel  efterkommer  af  Aron  og  stillingen  som 
biskop. 

Hvis  De  samtidig  læser  II  Mosebog,  kap.  40,  vers  15;  IV 
Mosebog,  kap.  18,  vers  5 — 8,  vil  De  få  en  idé  om,  hvor  store 
ting  dette  præstedømme  har  at  tage  vare  på  og  det  store 
ansvar,  der  er  forbundet  med  at  bære  det,  og  De  vil  for- 
stå, at  de  samme  velsignelser  vil  komme  til  os  på  samme 
måde,  som  de  kom  til  Gud's  tjenere  i  fordums  dage,  der- 
som vi  trofast  vil  efterleve  Hans  lov  og  bevare  den  ren  og 
ubesmittet,  og  dette  burde  jo  være  let  for  os,  som  lever  i 
en  tid,  hvor    Herren    har    t  a,  1  e  t    påny! 

Henri)  Løjborg. 

ForsidehiUede:    Cardston  templet  i  Alberta,  Kanada. 

Lad  året  1950  blive  et  uforglemmeligt  år  i  den 
danske  mission! 


Hvad   er  Jesu   Kristi  forsoning? 

Svarene: 

Adventister: 

»For  alle  synder,  både  arvesynden  og  den  personlige 
synd.  Forsoningens  gode  benyttes  på  denne  måde  af 
dem,  som  tror  på  Kristus.« 

Baptister: 

»Kristus  udsonede  vore  personlige  synder  og  arvesyn- 
den. Han  åbnede  den  dør,  gennem  hvilken  vi,  på 
grund  af  vor  tro,  kan  opnå  et  evigt  liv.« 

Jesu  Kristi  kirke  af  sidste-dages  Hellige: 

»Giver  forsikring  om  alles  genløsning  og  opstandelse, 
og  tilvejebringer  frelse  og  ophøjelse  i  overensstemmel- 
se med  værdigheden  dertil.  Kristus  er  menneskeslæg- 
tens Forløser  og  Frelser.« 

Den  græsk -katolske  kirke: 

»For  vore  personlige  synder  og  for  arvesynden.  Alle, 
som  tror  ret  og  handler  ret,  vil  drage  fordel  deraf. 
Hvert  enkelt  medlem  må  have  skriftemål.« 

Englands  kirke: 

»Kristus  sonede  for  verdens  synder.  Arvesynden  af- 
vaskes i  dåben.  Kristi  død  genløser  os  fra  alle  vore 
synder  formedelst  vor  tro.« 

Lutheraner : 

»Kristus  udførte,  formedelst  sine  uskyldige  lidelser  og 
død  på  korset,  fuldstændig  soning  for  alle  vore  syn- 
der og  bar  al  vor  brøde.  Han  forsonede  os  med  Gud 
og  udslettede  alle  vore  synder.« 

Methodister: 

»Kristus  blev  korsfæstet  for  at  forsone  Gud  med  men- 
nesket. Han  udførte  ikke  alene  forsoning  for  arve- 
synden, men  også  for  menneskenes  virkelige  synder.« 

85 
Vær  med  til  at  fejre  hundredårsjubilæet! 


Presbyterianer: 

»For  såvel  synder  i  almindelighed  som  vore  person- 
lige synder.  Synden,  som  resulterer  i  »død«,  adskil- 
lelsen fra  Gud,  kom  ved  Adam,  og  Kristus  sonede  for 
den.« 

Den  romersk-katolske  kirke: 

»Kristi  offer  bevirker,  at  alle  kan  opnå  frelsens  nåde, 
■dersom  deres  synder  formedelst  skriftemål  er  tilgivet. 
Men  resultatet  af  Hans  opofrelse  kan  kun  opnås  gen- 
nem sakramenterne  til  hver  enkelt  sjæl.« 

Unitarer: 

»Menneskeslægten  er  aldrig  faldet.  Derfor  behøves 
der  ingen  genoprejsning  eller  forsoning.  Majoriteten 
tror  på  udviklingsteorien,  d.  v.  s.  vor  udvikling  fra 
lavere  livsformer.« 


!  KIRKEN  UDE  OMKRING  .  . 


Tahiti.  Mere  end  tre  tusinde  mennesker  deltog  i  indviel- 
sesihøjtidelighederne,  som  den  22.  januar  fandt  sted  for 
indvielsen  af  den  smukke  kirkebygning  og  det  smukke 
missionshjem  i  Paeete,  Tahiti,  som  betragtes  som  den 
smukkeste  kirkebygning  i  det  sydlige  Stillehav. 

Ældste  Matthew  Cowley,  som  er  medlem  af  De  tolv's 
råd,  bad  indvielsesbønnen.  Der  var  mange  højerestående 
embedsmænd,  deriblandt  øens  generalguvernør,  tilstede 
tilligemed  mange  af  Kirken's  medlemmer,  som  havde  rejst 
så  langt  som  400  miles  for  at  kunne  være  tilstede  ved  høj- 
tideligheden. 

George  F.  Richards,  som  er  præsident  for  De  tolv's  råd 
fejrede  for  nylig  sin  89-årig  fødselsdag.    Til  trods  for  sin 
høje    alder    er  han  i  stand  til  at  passe  sit  vigtige  arbejde 
som  præsident  for  alle  anliggender  indenfor  De  tolv's  råd, 
som  han  har  været  medlem  af  de  sidste  44  år. 

Den  tjekkoslovakiske  mission  er  blevet  overladt    til    de 

lokale  medlemmer  efter  den  sidst  tilbageblevne  amerikan- 
ske missionær,  præsident  Wallace  Toronto's  afrejse  i 
marts  måned.  Dette  var  højdepunktet  af  en  række  udvis- 
ninger af  missionærerne,  som  har  fundet  sted  det  sidste 
års  tid,  efter  de  er  blevet  beskyldt  for  at  være  »spioner«. 
To  af  missionærerne  blev  i  27  dage  holdt  som  fanger  i  et 
fængsel. 

Tea  lu&ttceumsk<>toiiteeto 

Ja,  så  er  det  altså  i  næste  måned,  de  store  festligheder 
i  forbindelse  med  Kirkens  hundredårsdag  i  Danmark  fin- 
der sted. 

Vi  håber,  at  alle,  som  på  nogen  måde  kan  og  vil,  har 
ordnet  deres  ferie,  så  de  kan  være  i  København  til  jubi- 
læumsiestlighederne  der,  da  der  ingen  tvivl  er  om,  at  det 
vil  blive  en  stor  oplevelse. 

Det  var  missionærer,  som  åbnede  den  danske  mission, 
og  det  vil  derfor  også  blive  vore  missionærer,  som  åbner 
det  kommende  århundrede,  og  dette  vil  ske  ved  en  stor 
koncert,  hvor  alle  missionærerne  i  den  danske  mission  vil 
medvirke,  det  vil  sige,  at  det  bliver  et  kor  med  100 — 125 
stemmer,  som  vil  danne  en  værdig  indledning  til  jubi- 
læumsfesten. 

Derefter  vil  der  være  udstillinger  af  alle  hjælpeorganisa- 
tionernes arbejde,  udflugter  i  København,  stort  »Guld  og 
grønt  bal«,  koncert  af  et  sammensluttet  kor,  som  vil  bestå 
af  samtlige  grenes  kor  i  missionen,  festspillet  og  til  sidst 
søndagens  store  møder,  som  uden  tvivl  vil  danne  festens 
højdepunkt  af  en  åndelig  oplevelse  tilligemed  indlednin- 
gen til  et  nyt  århundrede  i  Kirken's  historie  i  den  danske 
mission.  Det  vil  næsten  være  for  meget  at  lade  gå  fra  sig 
ved  at  blive  hjemme,  jeg  tror,  at  vi  skal  benytte  denne  an- 
ledning til  at  samles  og  nyde  alle  de  indtryk  og  velsignel- 
ser, vi  vil  få. 

På  gensyn  i  København  den  14.  juni!  Lykkelig  er  den, 
som  har  hørt  og  forstået,  at  HERREN  HAR  TALET  PÅNY! 

Henry  Løjborg. 

Med  hensyn  til  indkvarteringen  til  jubilæumsstævnet  i 
juni  måned  kan  vi  oplyse  følgende: 

Vi  her  i  København  glæder  os  til  at  se  søskende  og  ven- 
ner fra  hele  landet  hos  os  under  jnbilæumsfestlighederne. 
Vi  har  megen  hjerterum  og  en  hel  del  husrum!  x\lligevel 
er  det  ikke  sikkert,  at  vi  vil  være  i  stand  til  at  skaffe  privat 
indkvartering  til  alle,  som  måtte  ønske  det.  Vi  beder  Dem 
derfor  tænke  på,  at  vi  muligvis  må  henvise  en  del  til  grup- 
peindkvarteringen.  Alle  ældre  mennesker  vil  vi  helst  have 
privat  indkvarteret,  da  vi  mener,  at  de  unge  bedst  finder 
sig  til  rette  med  gruppeindkvar leringen. 

Elna  Andersen, 
København. 


Fra  missionsmarken 


KØBENHAVN: 

Torsdag  aften  den  23.  marts  afholdt  København'*  gren  en 
filmsaften,  hvor  br.  Harry  Petersen  foreviste  en  film  fra  det 
skønne  Afrika.  Det  var  en  vidunderlig  oplevelse  at  se  dette 
lands  storslåede  natur  og  høre  om  de  'mange  mærkelige  skikke 
og  bestemmelser,  som  hersker  blandt  de  indfødte.  Der  var 
kommet  mange  søskende  og  venner,  soim  alle  glædede  sig  over 
denne  smukke  farvefilm.  Pengene,  som  indkom  ved  billet- 
salget, var  til  fordel  for  grenens  byggefond. 

ESBJERG: 

Den  25.  marts  afholdtes  der  i  Esbjerg  gren  »Guld  og  grønt 
bal«,  hvor  str.  Gudrun  Petersen  blev  valgt  til  at  være  ballets 
dronning.  Det  blev  en  vidunderlig  oplevelse  for  alle  tilstede- 
værende søskende  og  venner,  såvel  de  ældre  som  alle  de  unge. 
Efter  kroningen  af  ballets  dronning  gik  man  over  til  selve 
ballet,  og  alle  morede  sig  dejligt. 

Fornylig  har  Esbjerg  grens  Kvindelige  hjælpeforening  og 
præstedømmegruppe  haft  to  dejlige  anledninger  til  at  kunne 
mødes  sammen.  Den  første  var  i  anledning  af  den  Kvindelige 
hjælpeforenings  fødselsdag  den  17.  marts.  De  to  organisa- 
tioner mod  tes  om  aftenen  den  16.  marts  til  et  fint  lille  pro- 
gram og  servering  af  forfriskninger.  Ligeledes  mødtes  de  to 
organisationer  til  en  lignende  fest  om  aftenen  den  6.  april. 

SILKEBORG: 

Lørdag,  den  1.  april  af  hol  cl  tes  en  grensbasar  i  Silkeborg, 
som  var  besøgt  af  ca.  60  venner  og  45  medlemmer  af  Kirken. 
Alle  morede  sig  godt  ved  de  forskellige  forlystelsesboder  og 
udstillinger,  og  hver  halve  time  var  der  optræden  af  forskel- 
lig art,  som  gjorde  stor  lykke. 


DAB 


København: 

9.   marts: 

John     Niels     Christian     Gud- 
mundsen,    døbt    al    ældste    Jay 
E.    Jensen,     håndspålæggelse    af 
ældste   Keith  L.  Petersen. 
Ålborg : 

4.  februar: 

Anton  Andersen  Falden,  døbt 
af  ældste  William  S.  Newbold, 
håndspålæggelse  af  ældste 
Branitinall  H.  Baiiow. 

Martha  Kathrine  Christensen 
Falden,  døbt  af  ældste   William 

5.  Newbold,      håndspålæggelse 
af   ældsle    Henry   Løjborg. 

Poul  Ejgil  Andersen  Falden, 
døbt  af  ældste  William  S.  New- 
bold, håndspålæggelse  af  æld- 
ste  Gilbert   M.    Stevenson. 

Vainø      Philinan      Mogensen, 
døbt  af  ældste  William  S.  New- 
bold,    håndspålæggelse    af    æld- 
ste Don  S.  Robertson. 
Esbjerg: 
11.  marts: 

Laurits  Gravers  Lauridsen, 
døbt  af  ældste  David  K.  Mc- 
Neill,  håndspålæggelse  af  æld- 
ste Richard  C.   Jensen. 

Marie  Martine  Jepsen  Lau- 
ridsen, døbt  al  ældste  David 
K.  McNeill,  håndspålæggelse  af 
ældste  N.   Mardell  Nielsen. 

Lilly  Kirstine  Lauridsen,  døbt 
af  ældste  David  K.  McNeill, 
håndspålæggelse  af  ældste  N. 
Mardell    Nielsen. 

Vi  ønsker  de  nye  søskende 
i  Kirken! 


Mary        Kirstine        Lauridsen, 

døbt  af  ældste  David  K.  Mc- 
Neill, håndspålæggelse  af  æld- 
ste Harold  B.  Nielsen. 

Elly  Kirstine  Lauridsen,  døbt 
af  ældste  David  K.  McNeill, 
håndspålæggelse  af  samme. 

Konny  Kirstine  Lauridsen, 
døbt  af  ældste  David  K.  Mc- 
Neill, håndspålæggelse  af  sam- 
me. 

Frederikshavn : 
19.   marts: 

Alva   Sofie   Thomsen   Kristen- 
sen,   døbt    af   ældste    Gerald    L. 
Christiansen,        håndspålæggelse 
af  ældsle  Robert  L.  Stay. 
Odense: 
18.    marts: 

Frederik  Alfred  Pedersen, 
døbt  af  præst  Jørgen  G.  Han- 
sen, håndspålæggelse  næste  diag 
af    ældste    Merlin    G.    Myers. 

Kamilla  Marie  Pedersen,   døbt 
af      præst     Jørgen     G.     Hansen, 
håndspålæggelse     næste    dag     af 
ældsle   John    G.   Clawson. 
Vejle: 
18.  marts: 

Kathrine  Ingeborg  Sørensen, 
døbt  af  ældsite  William  L.  Soel- 
berg, håndspålæggelse  næste 
dag  af  ældste  Lynn  A.  Swen- 
sen. 
26.  marts: 

Gerda  Holst,  døbt  af  ældste 
Gerald  L.  Christiansen,  hånds- 
pålæggelse  af   samme. 

hjertelig  til  lykke  og  velkommen 


Fødselsdage: 

København:  Sir.  Betty  Sørensen  fejrer  den  24.  maj  sin  80- 
årige  fødselsdag,  og  vi  ønsker  herigennem  at  ønske  str.  Sø- 
rensen hjertelig  til  lykke  med  dagen! 

Str.  Anna  Kragh  fylder  den  5.  maj  70  ar.  o<>-  vi  vil   her- 
med ønske  str.  Kragh  hjertelig  til  lykke  med  dagen! 


Missionærankomster: 

Den  27.  marts  ankom  David  D.  Haldeman,  Alhambra,  Ca- 
lifornien, 'beskikket  til  at  arbejde  i  Esbjerg. 

Den  2.  april  ankom  Jay  C.  Mortensen,  Idaho  Falls,  Idaho, 
beskikket  til  at  arbejde  i  Vejle. 

Vi  byder  disse  to  hye  missionærer  hjertelig  velkommen  til 
deres  arbejde  i  den  danske  mission! 

Missionærf  or  fly  ttelser : 

Roger  L.  Hansen  fra  Horsens  til  Vejle  den  2.  marts.  Thy- 
dias Hansen  fra  Odense  til  Åbenrå  den  20.  marts.  Andreas 
J.  Johansen  fra  Åbenrå  til  Horsens  den  20.  marts.  F.  Boyd 
Russell  fra  København  til  Vejle  den  22.  marts.  Del'bert  V. 
Olsen  fra  Skanderborg  til  Århus  den  22.  marts.  Richard  L. 
Parker  fra  Århus  til  Ålborg  den  31.  marts.  John  D.  Wall 
fra  Sæby  til  København  den  4.  april.  Scott  L.  R.  Middaugh 
fra  Tønder  til  Esbjerg  den  5.  april.  F.  Boyd  Russell  fra  Vejle 
til  Silkeborg  den  5.  april.  Dan  W.  Andersen  fra  Silkeborg  til 
København  den  5.  april.  Earl  L.  Clark  fra  Frederikshavn  til 
Roskilde  den  6.  april.  William  S.  Newbold  fra  Ålborg  til 
Frederikshavn  den  6.  april.  Ralph  B.  Jensen  fra  SæJby  til 
Frederikshavn  den  6.  april.  Arthur  J.  Harris  fra  Næstved  til 
Rønne,  Bornholm,  den  10.  april.  Darrell  N.  Andersen  fra 
Næstved  til  Vordingborg  deri  10.  april.  Herbert  N.  Pedersen 
fra  Tønder  til  Fredericia  den  12.  april.  Theral  R.  Nielsen  fra. 
Nyborg  til  Odense  den  14.  april. 

Missionæraf  løsninger: 

Følgende  missionærer  er  blevet  hæderligt  afløst  fra  deres 
arbejde  i  den  danske  mission:  Robert  E.  Stevenson,  den  22. 
marts  efter  sidst  at  have  arbejdet  i  Skanderborg.  Gerald  L. 
Christiansen,  den  3.  april  efter  sidst  at  have  arbejdet  i  Fre- 
derikshavn. Robert  H.  Christensen,  den  4.  april  efter  sidst 
at  have  arbejdet  i  Ålborg.  James  C.  Sumsion,  den  4.  april 
efter  sidst  at  have  arbejdet  i  Odense.  Keith  K.  Crane,  den 
11.  april  efter  sidst  at  have  arbejdet  i  Rønne,  Bornholm.  Don 
S.  Larsen,  den  11.  april  efter  sidst  at  have  arbejdet  i  Hor- 
sens. Vanoe  A.  Leavitt,  den  11.  april  efter  sidst  at  have  ar- 
bejdet i  Vordingborg.  Whitney  L.  Johnson,  den  11.  april  ef- 
ter sidst  at  have  arbejdet  i  Roskilde.  Hartley  B.  Lundgreen, 
den  12.  april  efter  sidst  at  have  arbejdet  i  Fredericia. 

